EELNÕU

O T S U S

Kadrina 25. mai 2022 nr

Nõusoleku andmine kinnisasjale isikliku

kasutusõiguse seadmiseks

Kadrina vallas, Neeruti külas asuval Buxhöwdeni kinnistul (katastriüksuse tunnus 27305:003:1771) asub maa-ala (läbipääsutee), mille kaudu pääseb naaberkinnistutele. Buxhöwdeni kinnistu omanikud on koostöös naaberkinnistute omanike ja Kadrina vallaga leidnud, et läbipääsutee avalikuks kasutamiseks on vaja Buxhöwdeni kinnistu omanikel seada Kadrina valla kasuks vastavalt lisas 1 „Asendiplaan“ tähistatud kasutusõiguse alale tasuta ja tähtajatu isiklik kasutusõigus, selliselt, et seatav isiklik kasutusõigus kehtiks Buxhöwdeni kinnistu igakordsele omanikule. Kadrina vallavalitsuse kanda jäävad kasutusõiguse ala hooldus ja hoolduskulud.

Kohaliku omavalitsuse korralduse seaduse § 6 lõike1 kohaselt on omavalitsusüksuse ülesanne korraldada muuhulgas teede korrashoidu, jäätmekäitlust ja sotsiaalteenust. Sellest tulenevalt peab kohalik omavalitsus võimaldama ligipääsu avalikult kasutatavalt teelt elamute ja elanikeni.

Asjaõigusseaduse §-i 225 lõikest 1 tulenevalt koormab isiklik kasutusõigus kinnisasja selliselt, et

isik, kelle kasuks see on seatud, on õigustatud kinnisasja teatud viisil kasutama või teostama

kinnisasja suhtes teatud õigust, mis oma sisult vastab mõnele reaalservituudile. Kadrina vallavara

valitsemise korra § 2 lõike 1 kohaselt kuuluvad vara hulka muuhulgas rahaliselt hinnatavad

õigused ja kohustused. Selleks on piiratud asjaõigustest Kadrina valla kasuks seatav isiklik

kasutusõigus. Buxhöwdeni kinnistul asuv läbipääsutee on ainuke võimalus pääseda naaberkinnistuteni väljaehitatud teed mööda.

Eeltoodust tulenevalt ja tuginedes asjaõigusseaduse §-i 225 lõikele 1, kohaliku omavalitsuse korralduse seaduse §-i 6 lõikele 1 ja Kadrina Vallavolikogu 2012. aasta 30. mai määrusega nr 50 kehtestatud Kadrina vallavara valitsemise korra § 2 lõikele 1

Kadrina vallavolikogu

o t s u s t a b:

1. Anda Kadrina Vallavalitsusele nõusolek sõlmida tasuta isikliku kasutusõigusega koormamise notariaalne leping Buxhöwdeni kinnistu (katastriüksuse tunnus 27305:003:1771) koosseisu kuuluvale maa-alale (läbipääsutee).

2.Otsuse punktis 1 nimetatud isikliku kasutusõiguse kasutusala on 1842 m2 vastavalt otsuse lisaks olevale isikliku kasutusõigusega koormatava maa-ala plaanile (lisa).

3. Isikliku kasutusõiguse sisuks on õigus kasutada koormataval kinnisasjal asuvat teed, seda hooldada, korras hoida ja kasutada sihipäraselt.

4. Isiklik kasutusõigus kehtib tähtajatult.

5. Isikliku kasutusõiguse seadmisega seotud kulud tasuvad Kadrina vald ja Buxhöwdeni kinnistu (katastriüksuse tunnus 27305:003:1771) omanikud võrdsetes osades.

6. Volitada vallavalitsust teostama käesoleva otsuse punktis 1 nimetatud isikliku kasutusõiguse

seadmisega seotud toiminguid.

7. Volitada vallavanem Kairit Pihlakut alla kirjutama Buxhöwdeni kinnistu (katastriüksuse tunnus 27305:003:1771) omanike ja Kadrina valla vahelisele isikliku kasutusõiguse seadmise notariaalsele lepingule.

8. Otsus jõustub teatavakstegemisest.

Isik, kes leiab, et haldusaktiga või haldusmenetluse käigus on rikutud tema õigusi või piiratud tema vabadusi, võib esitada Kadrina Vallavolikogule Kadrina Vallavalitsuse kaudu asukohaga Rakvere tee 14, Kadrina alevik 30 päeva jooksul, kui seadus ei sätesta teisiti, arvates päevast, millal isik vaidlustatavast haldusaktist või toimingust teada sai või oleks pidanud teada saama, vaide haldusmenetluse seaduses sätestatud korras või pöörduda kaebusega Tartu Halduskohtu Jõhvi kohtumajja (Kooli 2, Jõhvi 41598).

(allkirjastatud digitaalselt)

Madis Viise

vallavolikogu esimees

Seletuskiri

Tagamaks Neeruti külas ligipääsu kinnistutele: Õiemetsa, Pihlaka, Seedri, Sireli, Vahtra, on otsitud erinevaid lahendusi. Koostöös jõuti arusaamani, et mõistlik on Buxhöwdeni kinnistule (Allee teele) seada valla kasuks isiklik kasutusõigus. See tagab kasutusõigusega kaetud alale vaba ligipääsu kõigile. Rohuaia kinnistul on eraldi kokkulepe teiste omanikega, millesse valda ei ole kaasatud.